laion/Wikipedia-Exotic huggingface dataset:
מקסוס D60

מקסוס D60 (באנגלית: Maxus D60) הוא SUV (ראשי תיבות: "Sport utility vehicle") מתוצרת יצרנית הרכב הסינית Maxus (אנ') (שם רשמי: SAIC Maxus Automotive Co., Ltd) חברת בת של סאיק מוטור אשר מיוצר משנת 2019. דגם "מקסוס D60" הוצג לראשונה בפני הציבור בסין בתערוכת המכוניות הבינלאומית "Auto Shanghai" (אנ') בשאנגחאי ב-28 בפברואר 2019. 5 דלתות. 5 נוסעים (תצורת מושבים 2+3). 6 נוסעים (תצורת מושבים 2+2+2). 7 נוסעים (תצורת מושבים 2+3+2). מנוע קדמי. סוגי הנעה: הנעה אחורית 4x2, הנעה כפולה 4x4. "Maxus D60" - גרסאות מנוע בנזין. "Maxus D60e" - גרסה מנוע חשמלי. דגמי מנועי בנזין דגם "מקסוס D60" דגם "מקסוס D60" דגם "מקסוס D60" דגם "מקסוס D60" דגם מנוע חשמלי דגם "מקסוס "D60e" דגם "מקסוס "D60e" דגם "מקסוס "D60e" דגם "מקסוס "D60e" מקסוס G10 מקסוס G20 מקסוס G50 מקסוס D90 מקסוס V90 מדיה וקבצים בנושא מקסוס D60 בוויקישיתוף אתר האינטרנט הרשמי של מקסוס D60 מקסוס D60, סרטון באתר יוטיוב אתר היצרן - דגמי מקסוס (saicmaxus.com/index) דגמי "מקסוס D60" (בסינית) autohome.com.cn/news/201901 "מקסוס D60" chinamobil.ru/eng/saic/maxus-d60 דגמי "מקסוס D60" (בסינית) autohome.com.cn/news/201904 דגמי "מקסוס D60" autohome.com.cn/advice דגם "מקסוס D60" בתערוכת המכוניות הבינלאומית "Auto Shanghai" leblogauto.com/tag/maxus-d60 "מקסוס D60" כולל תמונות chinamobil.ru/eng/saic/maxus-d60 תצורות מושבים דגמי "מקסוס D60" autohome.com.cn/news דגם Maxus D60E - מנוע חשמלי autohome.com.cn/news
נסיך החלומות (שיר)

נסיך החלומות (ידוע גם בשם ולנטינו) הוא שיר שכתבה שמרית אור, הלחין ועיבד קובי אשרת ובוצע על ידי גלי עטרי. השיר יצא לאור בשנת 1978. השיר נכתב אודות רודולף ולנטינו, שחקן קולנוע איטלקי, שהלך לעולמו ב-23 באוגוסט 1926, שיחק פעמים רבות בתפקיד המאהב, והפך למושא תשוקה של נשים רבות. לאחר שהזמרת אילנית נבחרה לייצג את ישראל באירוויזיון 1977, הוצעו לה מספר שירים, ובהם "נסיך החלומות", אך השיר נפסל בידי ועדה של רשות השידור, בטענה שהוא "לועזי מדי", ובמקומו נבחר השיר "אהבה היא שיר לשניים". "נסיך החלומות" הוצע לאחר מכן לגלי עטרי, שביצעה אותו בפסטיבל הזמר והפזמון 1978. השיר הגיע למקום השלישי, כשלמקום הראשון באותה תחרות הגיע השיר "אבניבי" בביצועם של יזהר כהן ולהקת אלפא ביתא, שייצג את ישראל באירוויזיון 1978. במצעד הפזמונים העברי השנתי של גלי צה"ל דורג השיר במקום החמישי, ובמצעד השנתי של רשת ג' דורג במקום השישי. לשיר בוצעו גרסאות כיסוי ובהם של ירדנה ארזי. סרטון השיר "נסיך החלומות" באתר יוטיוב מילות השיר "נסיך החלומות" באתר שירונט אתם בחרתם: "הללויה" במקום הראשון, באתר ynet, 14 במרץ 2010
הייסלונטה

הייסלונטה (בהונגרית: Hejőszalonta) הוא כפר קטן במחוז בורשוד-אבאוי-זמפלן שבצפון מזרח הונגריה. במהלך השנים חיו בכפר מעט יהודים ובמקום קיימות מצבות של יהודים. מדיה וקבצים בנושא הייסלונטה בוויקישיתוף אתר האינטרנט הרשמי של הייסלונטה (בהונגרית) (בהונגרית) הכפר באתר הלמ"ס ההונגרי מפקד האוכלוסין ההונגרי 2018 מצבות יהודיות בהייסלונטה מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
קסנייטן

קסנייטן (בהונגרית: Kesznyéten) הוא כפר במחוז בורשוד-אבאוי-זמפלן שבצפון מזרח הונגריה. במהלך השנים חיו בכפר מעט יהודים. אתר האינטרנט הרשמי של קסנייטן (בהונגרית) מדיה וקבצים בנושא קסנייטן בוויקישיתוף הכפר באתר הלמ"ס ההונגרי מפקד האוכלוסין ההונגרי 2018 מפקדי האוכלוסין של יהודי הונגריה, 1993 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
קישצ'ץ'

קישצ'ץ' (בהונגרית: Kiscsécs) הוא כפר במחוז בורשוד-אבאוי-זמפלן שבצפון מזרח הונגריה. במהלך השנים חיו בכפר מעט יהודים. מדיה וקבצים בנושא קישצ'ץ' בוויקישיתוף אתר האינטרנט הרשמי של קישצ'ץ' (בהונגרית) הכפר באתר הלמ"ס ההונגרי מפקד האוכלוסין ההונגרי 2018 מפקדי האוכלוסין של יהודי הונגריה, 1993 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
מוהי

מוהי (בהונגרית: Muhi) הוא כפר קטן במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה גם אוכלוסיית הכפר נמצאת בירידה שנים רבות - מ-542 תושבים בשנת 1990 עד ל-455 תושבים בלבד בשנת 2018 (ירידה של כ-16%). ב-11 באפריל 1241, במהלך הפלישה המונגולית לאירופה, נערך בקרבת מוהי (שהייתה אז עיירה) קרב מוהי בין כוחות האימפריה המונגולית ובין כוחות ממלכת הונגריה בפיקודו של המלך בלה הרביעי, במהלכו הובסו הכוחות ההונגרים. הקרב התרחש בקרבת התחברות הנהרות שאיו והטיסה. הצבא ההונגרי התמקם ליד זרם המים שנבע מהפשרת מי הנהר שאיו. אך המונגולים גברו עליהם בזכות מיומנותם בשימוש בקשתות. בקרב זה נהרגו ביומיים חמישים אלף לוחמים הונגריים ואילו בלה הרביעי, מלך הונגריה נמלט. במנוסתו איבד המלך את החותם שלו שנמצא על ידי המונגולים, ובו נעשה שימוש בחתימת צווים שלטוניים במהלך שלוש שנות שלטונם בהונגריה וטרנסילבניה. במהלך השנים חיו בכפר מעט יהודים. מדיה וקבצים בנושא מוהי בוויקישיתוף אתר האינטרנט הרשמי של מוהי (בהונגרית) הכפר באתר הלמ"ס ההונגרי מפקד האוכלוסין ההונגרי 2018 מפקדי האוכלוסין של יהודי הונגריה, 1993 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
רמת איוואנילי

רמת איוואנילי או רמת איבאנילי (באנגלית: Ivanili Heights; בבולגרית: Иванилски възвишения) היא רמה בחוף אוסקר השני, בארץ גרהאם שבאנטארקטיקה. אורכה של הרמה 10 קילומטרים (בכיוון צפון - דרום), ורוחבה של הרמה 7.5 קילומטרים. הרמה מתנשאת לגובה של 1,350 מטרים מעל פני הים (בפסגת סטארגל). הרמה נקראת על שם היישוב איוואנילי במחוז גברובו, שבצפון בולגריה. רמת איוואנילי בגאזט האנטארקטי הבולגרי (בבולגרית) רמת איוואנילי באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים של בולגריה
דן סימונס

דן סימונס (באנגלית: Dan Simmons; נולד ב-4 באפריל 1948) הוא סופר מדע בדיוני ואימה אמריקאי. סימונס מוכר בעיקר בזכות יצירות המדע הבדיוני זוכות הפרסים שלו, "הקנטוס של היפריון" והדואולוגיה "איליום"/"אולימפוס", בנוסף לספרים בז'אנרים נוספים כגון אימה, פנטזיה ועוד. סימונס נוהג לשלב ביצירות שלו רפרנסים רבים מעולם הספרות, אומנות והביוגרפיות של יוצרים אחרים (משוררים וסופרים בעיקר), דוגמת ספרו מ-2009 "דרוד", שמתאר את חמש השנים האחרונות בחייו של צ'ארלס דיקנס, קשרי החברות שלו עם הסופר וילקי קולינס ועבודתו של דיקנס על ספרו האחרון אותו לא הספיק לסיים, "תעלומת אדווין דרוד". סימונס זכה בפרסים רבים במהלך קריירת הכתיבה שלו, ביניהם פרס הפנטזיה העולמי, פרס לוקוס, פרס הוגו, פרס בראם סטוקר ועוד. סימונס זכה לראשונה בתשומת לב והכרה ככותב עם זכייתו בפרס הפנטזיה העולמי עבור ספרו "השיר של קאלי" ב-1985. סימונס נולד בפאוריה, אילינוי. הוא קיבל BA באנגלית מקולג' וובש ב-1970 ועשה תואר שני בחינוך באוניברסיטת וושינגטון בסיינט לואיס ב-1971. סימונס היה מעורב עוד בתקופת לימודי התואר הראשון בכתיבה עיתונאית ויצירתית, ואף זכה בפרס הצטיינות בכתיבה מטעם האחווה הלאומית לסטודנטים פי בטא קפא. לאחר סיום הלימודים, החל סימונס לעבוד כמורה בבתי ספר יסודיים, תפקיד אותו הוא ביצע במשך 18 שנים. קריירת הכתיבה של סימונס לא התחילה רשמית עד 1982, כשהסיפור הקצר שלו "הנהר סטיקס זורם במעלה הזרם", פורסם וזכה בפרס הראשון בתחרות של מגזין "אזור הדמדומים". ספרו הראשון "השיר של קאלי" פורסם ב-1985 וזכה בפרס הפנטזיה העולמי ב-1986. בזמן זה, סימונס עבד כמורה בבית ספר יסודי בקולרדו, והמשיך בעבודתו זו עד ל-1989, אז הפך לכותב במשרה מלאה. ב-1995 זכה סימונס לקבל דוקטורט של כבוד מטעם קולג' וובאש, עבור תרומתו הענפה לתחום החינוך ועבור כתיבתו. דן סימונס (1948-), דף שער בספרייה הלאומית דן סימונס, ברשת החברתית Goodreads 1986 Award Winners & Nominees, רשימת המועמדים והזוכים בספרות פנטזיה ומדע בדיוני ב-1986 מתוך אתר worldswithoutend.com Karen Handley, Nationally Acclaimed Writer, Dan Simmons, to Give a Reading at Wabash College מרץ 31, 2003, מתוך "מגזין וובאש" ABOUT DAN Biographic Sketch, מתוך אתר הסופר dansimmons.com (באנגלית)
פרס הפנטזיה העולמי

פרסי הפנטזיה העולמי הם פרסים הניתנים מדי שנה עבור יצירות הספרות הפנטסטית הטובות ביותר שפורסמו בשנה הקלנדרית הקודמת. הפרסים מאורגנים ומפוקחים על ידי הוועידה העולמית לפנטזיה, הפרסים ניתנים מדי שנה בכנס השנתי של הוועידה במסגרת האירוע המרכזי של כנס זה. הפרסים ניתנו לראשונה ב-1975 בכנס הפנטזיה העולמי הראשון, וניתנו מדי שנה מאז. במשך השנים בהם הפרסים ניתנו, חלק מהקטגוריות שלו השתנו. כיום, הוועדה נותנת פרסים בחמש קטגוריות כתובות, קטגוריה אחת עבור אומנים וארבע קטגוריות לאינדיבידואלים אשר מעוניינים לכבד אותם על מכלול היצירה שלהם בתחום הפנטזיה. המועמדים והזוכים בפרס הפנטזיה העולמי נבחרים על ידי משתתפי הכנס ופאנל של שופטים, שבדרך כלל מורכב מסופרי פנטזיה. המנצחים מקבלים פסלון, עד 2015 הפסלון היה בדמות ראשו של ה. פ. לאבקרפט שעוצב על ידי הקריקטוריסט גאן וילסון. הפסלון של לאבקראפט השתנה ב-2015 עקב קולות רבים של ביקורת על ההיסטוריה הגזענית של לאבקרפט. פסל חדש, שעוצב על ידי וינסנט ווילרפנס, מתאר עץ אל מול ירח מלא, פורסם ב-2017 (בכנס בו ניתנו פרסים עבור 2016). פרסי הפנטזיה העולמית מחולקים ל-10 קטגוריות, לרבות פרסים עבור עבודות כתובות ופרסים עבור מומחים בתחום. הזכאות להיות מועמד מוגדרת באופן רופף: העבודה חייבת להיות מפורסמת בשנה שקדמה, והמומחים המועמדים חייבים להיות בחיים. כל סוגי הפנטזיה מתקבלות, ללא התייחסות לתת-ז'אנר או הסגנון. אם כי הדיון בסוגיה של האם יצירה מסוימת ניתנת להיכלל בהגדרה של "פנטזיה" נשארת בידיהם של משתתפי הכנס והשופטים בפאנל. מבין כל הקטגוריות, לאלן דטלאו יש הכי הרבה מועמדויות וזכיות, עם 10 פרסי פנטזיה עולמית מ-42 מועמדויות בעיקר עבור האנתולוגיות שלה. אחריה, הסופר המועמד ביותר הוא טרי ווינדלינג עם 9 זכיות מתוך 30 מועמדויות וסטיבן ג'ונס עם 3 זכיות מתוך 28 מועמדויות. לג'פרי פורד יש מספר הזכיות הגבוה ביותר אחרי אלן דטלאו, 6 זכיות מתוך 14 מועמדויות, והוא בתיקו עם מספר הפרסים הגבוה ביותר עבור רומנים עם סטיבן קינג, 4 לכל אחד. מדיה וקבצים בנושא פרס הפנטזיה העולמי בוויקישיתוף
מקסוס D90

מקסוס D90 (באנגלית: Maxus D90) הוא SUV (ראשי תיבות: "Sport utility vehicle") מתוצרת יצרנית הרכב הסינית מקסוס (אנ') (שם רשמי: SAIC Maxus Automotive Co., Ltd) חברת בת של סאיק מוטור אשר מיוצר משנת 2017 ועד היום. דגם הקונספט הוצג לראשונה בתערוכת הרכב הבינלאומית של בייג'ינג באפריל 2016. שלדת דגם "מקסוס D90" מבוססת על שלדת טנדר "Maxus T60" (אנ'). 5 דלתות. 5-7 נוסעים. מנוע קדמי. מנוע בנזין מגדש טורבו. סוגי הנעה: הנעה אחורית 4x2, הנעה כפולה 4x4. קיבולת מכל דלק - 75 ליטר. 8 רמות גימור. לבחירה 9 צבעים חיצוניים שונים תאוצה בין 0-100 קמ"ש היא 10.8 שניות (שידוך לתמסורת ידנית). תאוצה בין 0-100 קמ"ש היא 11.2 שניות (שידוך לתמסורת אוטומטית). מחיר היחידה נע בין 156,700 - 263,800 רנמינבי (לדגמי מנוע בנזין, נכון לשנת 2017, בסין). 5,000 יחידות - שנת 2017 (החל מאוגוסט 2017). 5,842 יחידות - שנת 2018. 443 יחידות - בין החודשים ינואר - מרץ 2019. דגם "מקסוס D90" דגם "מקסוס D90" דגם "מקסוס D90" דגם "מקסוס D90" דגם "מקסוס D90" דגם "מקסוס D90" דגם "מקסוס D90" מקסוס G10 מקסוס G20 מקסוס G50 מקסוס D60 מקסוס V90 מדיה וקבצים בנושא מקסוס D90 בוויקישיתוף אתר האינטרנט הרשמי של מקסוס D90 מקסוס D90, סרטון באתר יוטיוב אתר היצרן - דגמי מקסוס (saicmaxus.com/index) דגם "מקסוס D90" drive.com.au/new-car-reviews/ldv-d90 "מקסוס D90" בסין carnewschina.com/2017/07/25/shanghai-maxus-d90-suv-ready-chinese-car-market "מקסוס D90" carnewschina.com/2017/04/10/this-is-the-new-shanghai-maxus-d90-suv-for-china דגם הקונספט "מקסוס D90" בתערוכת הרכב הבינלאומית של בייג'ינג באפריל 2016 carnewschina.com/2016/04/29/shanghai-maxus-d90-concept-suv-launched-on-the-beijing-auto-show מכירות "מקסוס D90" החל מאוגוסט 2017 - 1 באפריל 2019 carsalesbase.com/china-car-sales-data/maxus/maxus-d90
מסעודה משדרות

"מסעוּדה משדרות" הוא ביטוי סטריאוטיפי עברי־ישראלי, המשמש על פי רוב להתייחסות כלפי תושבי הפריפריה בעלי סטטוס חברתי נמוך. את הביטוי טבע אלכס גלעדי במאי 1993, זמן קצר לפני ההחלטה על בחירת הזכיינים לערוץ 2, הערוץ המסחרי שעמד לקום אז במקום ערוץ 2 הניסיוני. גלעדי היה המנכ"ל הראשון של אחת משלוש הזכייניות, חברת הטלוויזיה הישראלית "שידורי קשת". בריאיון ליונתן שם־אור, עורך המגזין "התקשורת", הוא נשאל (ההדגשה במקור): ◀ מה תשדר? "מה שאתה רוצה". ◀ מה שאני רוצה? "טוב, לא אתה. אני עושה טלוויזיה בשביל מסעודה כהן משדרות, וגם", הוא מאזן במהירות, "בשביל משה רבינוביץ' ביב[נא]ל". ◀ ומה איתי? "אני לא יכול לשרת אותך. אני צריך לשרת את הממוצע". ◀ מסעודה כהן היא הממוצע? "המסה הגדולה של האוכלוסיה נמצאת בין רחוב שינקין ובין נתיבות. אני מוכרח לפנות אליהם, אל המסה הזאת. אבל אני אתן להם גם תרבות". ◀ למסעודה משדרות? "למה לא? אני אתן את זה ככה שיאהבו את זה". ◀ אבל מה איתי? "בשבילך אין לי פתרון. אתה תסתכל בכבלים". הביטוי "מסעודה משדרות" הובלט עוד בריאיון – למשל, בשער המגזין היה נוסח ההפניה "אלכס גלעדי יעשה טלוויזיה שמסעודה תרצה לראות". "משה רבינוביץ' ביבנאל" לא נכנס לתודעה הציבורית. הביטוי עורר גל של ביקורת ופרשנויות, גם על ניסוחו של גלעדי וגם על השלכות עמדה זו על שידורי הטלוויזיה המסחרית בישראל. הביקורת נגעה גם למרכיבי הביטוי וגם לשילובם יחד. הצירוף "מסעודה משדרות" נתפס כאפיון של אישה ממוצא מזרחי, מבוגרת יחסית, המתגוררת בעיירת פיתוח, לעומת מי שמעמדם גבוה יותר מבחינת ההכנסה, אבל בבירור גם ברמת ההשכלה ובביקוש לסוגות תרבות עילית. כפי שהשתמע מדברי גלעדי, מוצאה של מסעודה, מקום מגוריה ורמת ההכנסה שלה מגדירים גם את הדרישות הצרכניות והתרבותיות שלה, והיא תהיה נכונה להסתפק במוצר טלוויזיוני זול שאיכותו נמוכה. הביקורת לא התמקדה רק בנימות הגזעניות וברוח הפטרונות המתנשאת שהשתקפה לכאורה מדבריו של גלעדי, אלא התקשרה בעיני רבים גם לאופיים של שידורי הערוץ השני בתחילת דרכו, שהתאפיינו בשעשועונים ובתוכניות אירוח דלי תקציב שערכם התרבותי היה מועט. אמירתו של גלעדי קושרה לסוג תוכניות זה, והיו שתפסו אותה כמימוש בפועל של התפיסה הפטרונית של ראשי הערוץ. גלעדי עצמו אמר לימים: "[...] צריכים לרדת למכנה המשותף הרחב ביותר של הצופים. קראתי לזה אז 'מסעודה משדרות', ו'אברמוביץ' מיבנאל'. כמובן []את אברמוביץ' מחקו מייד והשאירו רק את מסעודה [...]". בתוכנית "הקומדי סטור" הוצגה מנקה שנקראה "מסעודה משדרות" וגילם אותה אסף אשתר. מבחן בוזגלו יונתן שם־אור, "גלעדי לתקשורת", התקשורת, מאי 1993, עמ' 24 רמי קמחי, מסעודה משדרות, כאילו, באתר הארץ, 19 ביוני 2016 "אלכס של החברים", באתר מאקו, ‏14 באפריל 2023 (דקה 32:45–32:58 של השידור).
מטס

מטס (באנגלית: Flypast) או מפגן אוויר הוא טיסה טקסית, שמבוצעת על ידי קבוצת מטוסים במבנה או מטוס בודד. מטס מבוצע בדרך כלל באירועים לאומיים כגון חגיגות ימי עצמאות, או בימי הולדת של בני בית המלוכה, וגם בהלוויות וטקסי זיכרון בולטים. פעמים רבות מתקיים מטס במקביל לתהלוכות. במדינות רבות מבוצעים המטסים על ידי צוות אווירובטי מיוחד של חיל האוויר שמתמחה בביצוע מטסים. ערך מורחב – מטס יום העצמאות בישראל נכלל מטס במצעדי צה"ל שנערכו ביום העצמאות. לאחר ביטול המצעד היבשתי ממשיכים להתקיים מטסים ביום העצמאות. מטס נערך גם כחלק מטקס הסיום של קורס טיס. מטס לא שגרתי היה מטס חיל האוויר מעל אושוויץ, שבו טסו שלושה מטוסי F-15 איגל של חיל האוויר הישראלי מעל מחנה ההשמדה אושוויץ שבפולין. מדיה וקבצים בנושא מטס בוויקישיתוף ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
חצי האי אלסקה

חצי האי אלסקה (באנגלית: Alaska Peninsula) הוא חצי אי ארוך המשתרע לאורך מעל ל-800 קילומטרים בחלקה הדרום-מערבי של מדינת אלסקה אשר בחלק הצפון-מערבי של אמריקה הצפונית. חצי האי נגיש רק באמצעות סירות ומטוסים קלים. חצי האי ממוקם באזור פעיל מאוד מבחינה וולקנית, והגובה של פסגותיו הגבוהות ביותר הוא מעל ל-3,000 מטרים מעל פני הים. בסמוך לחופי חצי האי ישנם גם מאות איים קטנים. הכלכלה של חצי האי אלסקה תלויה בעיקר בתעשיית הדיג. האטרקציות העיקריות: הפארק הלאומי ושמורת קטמאי הפרק הלאומי ושמורת אגם קלארק המחסה הלאומי לחיות בר (אנ') נהר אלגנאק (אנ') המחסה הלאומי לחיות בר בכרוף (אנ') מדיה וקבצים בנושא חצי האי אלסקה בוויקישיתוף חצי האי אלסקה, באתר אנציקלופדיה בריטניקה (באנגלית) the Alaska Peninsula
מדרשיית הרטמן לבנות

מדרשיית הרטמן לבנות היא בית ספר תיכון דתי לבנות בירושלים, שהוקם בשנת 2007. מדרשיית הרטמן לבנות היא בית הספר התיכון לבנות של מכון שלום הרטמן. המדרשייה נוסדה בשנת 2007 בבית הספר אוולינה תהילה בירושלים, ובשנת 2010 הועברה למבנה ברחוב רחל אמנו בשכונת קטמון, בו נמצאת המדרשייה עד היום. מדרשיית הרטמן לבנות מגדירה את עצמה כבית ספר דתי פמיניסטי לבנות. המדרשייה היא מבתי הספר הדתיים הבודדים שמשלבים תפילת נשים הכוללת קריאה בתורה, משותפת וקבועה בלוח הזמנים הבית ספרי. בנוסף, התלמידות במדרשייה לומדות באופן קבוע ואינטנסיבי לימודי גמרא, מחשבת ישראל ותנ״ך ברמה של חמש יחידות לימוד. במסגרת המעורבות החברתית, שהיא יסוד חשוב בתוכנית החינוכית במדרשייה, משתתפות התלמידות כל שנה בפרויקט "בונות-סוכה", שבמסגרתו הן לומדות את הלכות בניית הסוכה ואחר כך בונות סוכות ברחבי ירושלים עבור משפחות שזקוקות לסיוע בבניה. יסוד נוסף וחשוב עליו מתבססת התכנית החינוכית הוא הפיכת התלמידות במדרשיה לנשים חזקות, עצמאיות ובעלות זהות נשית חזקה משלהן. במהלך השנים במדרשיה משתתפות הבנות בתוכנית ״גוף נפש תודעה״- סדנאות ושיעורים של תנועה וריקוד בסגנונות שונים, יוגה וסדנאות עיוניות כגון תזונה ונוכחות גוף. בנוסף, הבנות לומדות לימודי מגדר באופן קבוע ונבחנות בבחינה פנימית. בשנת 2017 דורג בית הספר במקום הראשון בירושלים במבחני המיצ"ב. בית הספר מעודד את התלמידות להתגייס לצה"ל, ובשנת 2018 היה במקום השלישי באחוז ההתגייסות של נערות דתיות לצבא. רוב התלמידות מתגוררות באזור בית הספר, בשכונות: קטמון, בקעה, רחביה, תלפיות מזרח והמושבה הגרמנית. עם זאת, ישנן תלמידות המתגוררות ביישובים ובשכונות מרוחקות יותר, כמו: הר חומה, אפרת, נס הרים, רמות, גבעת זאב, פסגת זאב, גבעת משואה ובית הכרם. בבית הספר לומדות כ-350 תלמידות, מכיתה ז' עד י"ב. את הקמת המדרשייה הובילה חנה קהת, ומי שניהלה את המוסד החינוכי מתחילת דרכו הייתה מירב בדיחי. לאחר פרישתה באוגוסט 2022, מונתה לתפקיד נעמה טל. תיכון הרטמן אתר האינטרנט הרשמי של מדרשיית הרטמן לבנות מדרשיית הרטמן לבנות, ברשת החברתית פייסבוק מדרשיית הרטמן לבנות, סרטונים בערוץ היוטיוב "מדרשיית הרטמן", באתר הכל אודות מוסדות החינוך יאיר אטינגר, בתיכון דתי ליברלי בירושלים, התלמידות מתפללות בנוסח עדות הפמיניזם, באתר הארץ, 5 בפברואר 2016 בנות מדרשיית הרטמן, שלומית והיפות שלה בונות סוכה לאחר, באתר ynet, 7 באוקטובר 2014 ליאת בכרך, מנהלת תיכון הרטמן לבנות: "חינוך ערכי מביא תוצאות גם בציונים", באתר כל העיר ירושלים, ‏21.5.2017 אדווה חולי, אלה התיכונים הירושלמים עם אחוז הגיוס הגבוה ביותר לצה״ל, באתר mynet‏ ירושלים, 4 בדצמבר 2018 מנהלת מדרשיית הרטמן – אחת מ-11 מנהלים "פורצי דרך"
תיירות חברתית

תיירות חברתית היא סוג של תיירות, שפונה למעוניינים לשלב מפגשים חברתיים בטיולים. תיירות חברתית, הבאה בצורה של אירוח ביתי, מפגישה אנשים המארחים בבתיהם, עם אנשים המעוניינים להתארח, בסגנון שונה, בתחומי עניין מגוונים ובעלי סקרנות ורצון להיפגש ולהכיר את המארחים ואת חייהם בבתים שלהם. האורחים והמארחים נהנים מהכרות בלתי אמצעית עם אנשים בעלי תחומי עניין מגוונים. המארחים נהנים מאירוח אנשים בבתיהם, מהכרות עם אנשים מכל העולם, ובמקביל לחשוף את תחומי העשייה והפנאי השונים שלהם – אמנות, בריאות, טכנולוגיה, טיולים ועוד, יחד עם אפשרות להכנסה מהאירוח עצמו. אירוח ביתי הוא סוג של חוויה תיירותית, שנועדה לחבר בין אנשים בנושאי פולקלור, חיים, תחביבים, אמנות, בישול ועוד. על פי משרד התיירות הישראלי, מחקרים שונים שנערכו באזורים שונים בעולם, מצביעים על כך שתיירים מכל העולם מתעניינים בהשפעתם על הסביבה, מעוניינים לפגוש תרבויות מקומות ומוכנים לשלם יותר כדי לחוות חוויות שהם מגדירים כ"מפגשים אמיתיים". בארץ פועלים למעלה מ-100 מיזמים של תיירות חברתית. CouchSurfing נא לגעת - מיזם תרבותי וחברתי ראשון מסוגו בעולם. המרכז כולל את תיאטרון הבית של אנסמבל השחקנים החרשים-עיוורים; מסעדת-חושך גורמה ובית קפה ייחודי (ראו תיירות בכיסוי עיניים (Blindfolded tourism)) תיירות נגישה תיירות אקולוגית תיירות בת קיימא תיירות אתגרית (Adventure travel) תיורות קולינרית (Culinary tourism) תיירות תרבותית (Cultural tourism) תיירות עירונית (Urban exploration) תיירות חקלאית עלייה לרגל תיירות חברתית, באתר משרד התיירות אז מה זו בכלל תיירות חברתית, באתר "האנשים שבדר", מיסודה של קרן לאוטמן כתבה על אירוח חברתי בישראל, ערוץ 2 זיו ריינשטיין, תיירות חברתית: לטייל, ועל הדרך לתרום לחברה, באתר ynet, 20 בדצמבר 2012 איקא צ'יפמן, גם עשייה חברתית וגם תיירות, באתר ynet, 8 בדצמבר 2016 כתבה בערוץ 2 על תיירות חברתית בעולם, באתר יוטיוב אז מה זו בכלל תיירות חברתית, באתר "האנשים שבדר", מיסודה של קרן לאוטמן ‏PLP – People Love People, אתר הקהילה הארצית של האירוח הביתי תיירות חברתית, באתר משרד התיירות
נפרוסטומיה

נפרוסטומיה (באנגלית: nephrostomy) או פיום כליה היא פעולה כירורגית בה מכניסים נקז (נפרוסטום) לכליה דרך פתח בבטן (סטומה), במטרה לנקז את השתן ישירות מהכליה אל שקית חיצונית. ההליך מתבצע בשכיבה על הבטן ובהרדמה מקומית. הרופא מכניס צינורית בקוטר של כ-3 מ"מ אל אגן הכליה בהכוונה של שיקוף רנטגן ואולטרה-סאונד. השתן המופרש על ידי הכליה מנוקז ישירות לשקית חיצונית במקום למערכת האיסוף וההפרשה של הגוף. לאחר הכנסת הנפרוסטום, יש להחליפו אחת לכשלושה חודשים. נפרוסטומיה מתבצעת כאשר ישנה חסימה כלשהי במעבר של השתן מהכליה אל השופכן. חסימה של השופכן תוביל להצטברות שתן בכליה, מצב שעלול להביא לזיהום ולאי-ספיקת כליות. ניקוז השתן מהכליה יאפשר את המשך פעולתה התקינה. החסימה במערכת האיסוף יכולה להיגרם מסיבות שונות, ביניהן: סרטן השופכן ואגן הכליה (אנ'), סרטן השחלות, סרטן המעי הגס, סרטן שלפוחית השתן, סרטן הערמונית, אבנים בכליות, מיימת כליה (הידרונפרוזיס) (אנ') ועוד. בנוסף לבעיות חסימתיות של מערכת השתן, ניתן לבצע נפרוסטומיה גם במקרים של חור בשופכן או בשלפוחית השתן. חורים אלו עשויים להתרחש בעקבות טראומה, ניתוח, סרטן ועוד. כמו כן, לעיתים מחדירים נפרוסטום כהכנה לניתוח בשופכן או בכליה. באופן כללי, נפרוסטומיה היא הליך בטוח. הסיבוכים עלולים להיות: דליפה תוך-צפקית, שעלולה לגרום למיימת דימום זיהום. בעיה זו ניתן לפתור באמצעות מתן אנטיביוטיקה מערכת השתן כליות מחלות כליה סטומה מדיה וקבצים בנושא נפרוסטומיה בוויקישיתוף הנחיות לשמירה וטיפול בנפרוסטום, באתר מכון הדימות של המרכז הרפואי "רבין" מידע על הליך הנפרוסטומיה באתר של המרכז הרפואי "העמק" מידע על הליך הנפרוסטומיה באתר של המרכז הרפואי "שיבא" סרטון הסבר על נפרוסטומיה ועל הטיפול בנפרוסטום בדף היוטיוב של המרכז הרפואי "בוסטון" (באנגלית) פִּיּוּם הַכִּלְיָה במילון רפואה (תשנ"ט), באתר האקדמיה ללשון העברית בדיקות וטיפולים פולשניים - כליות ומערכת השתן, באתר imaging.sheba.co.il הנחיות לשמירה וטיפול בנפרוסטום | מרכז רפואי רבין, באתר hospitals.clalit.co.il חסימה בדרכי השתן | מרכז רפואי העמק, באתר hospitals.clalit.co.il Evangelos Aravantinos, Theodore Anagnostou, Anastasios D. Karatzas, Wassileios Papakonstantinou, Percutaneous nephrostomy in patients with tumors of advanced stage: treatment dilemmas and impact on clinical course and quality of life, Journal of Endourology 21, 2007-11, עמ' 1297–1302 doi: 10.1089/end.2006.0104 Stefan H Hautmann, MD, PhD, Nephrostomy: Practice Essentials, History of the Procedure, Problem, 2019-02-02 Percutaneous Nephrostomy, www.uhs.nhs.uk הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
תחנת הרכבת התחתית כיכר טיימס/רחוב 42

תחנת הרכבת התחתית כיכר טיימס/רחוב 42 (באנגלית: Times Square–42nd Street/Port Authority Bus Terminal) היא תחנת רכבת תחתית במערכת הרכבת התחתית של ניו יורק הממוקמת מתחת לכיכר הניו יורק טיימס בצומת הרחובות 42, השדרה השביעית והשדרה השמינית במנהטן. זהו מתחם התחנה העמוס ביותר במערכת. במפקד שנערך בשנת 2017 עברו בתחנה באותה השנה 64,815,739 נוסעים. מתחם התחנה מאפשר החלפה נוחה בין 13 קווים במערכת הרכבת התחתית: קווי ה - IRT הכוללים את קווים 1, 2, 3, קווי ה - IND הכוללים את קווים E ,C ,A, קווי ה- BMT הכוללים את קווים N ,R ,W, קו S של חברת- 42nd Street Shuttle. בנוסף לקווי הרכבת נמצאת במתחם גם תחנת האוטובוסים המרכזית של העיר ניו יורק הנקראת בשפת המקור "Port Authority Bus Terminal" (תחנת האוטובוסים המרכזית של ניו יורק). התחנה נפתחה ב-3 ביוני 1917, כחלק מהערכת הקווים של חברת המעבר המהיר אינטרבורו, רכבת התחתית הדומיננטית במנהטן, לסאות' פרי. השירות הוגש על ידי רכבת הסעות לתחנת פנסילבניה עד ששאר ההארכה נפתחה שנה לאחר מכן ב-1 ביולי 1918. מדיה וקבצים בנושא תחנת הרכבת התחתית כיכר טיימס/רחוב 42 בוויקישיתוף (Passengers (2017) 64,815,739 (complex
עודד רגב

האם התכוונתם ל... עודד רגב (פיזיקאי) (אנ') – פיזיקאי ישראלי בטכניון. עודד רגב (מדען מחשב) (אנ') – מדען מחשב ישראלי באוניברסיטת ניו יורק.
ספקטרום פוליטי

ספקטרום פוליטי היא מערכת לסיווג עמדות פוליטיות שונות בציר גאומטרי אחד או יותר. ישנם מספר סוגים של ספקטרומטים פוליטיים. אחד מהספקטרומים הפוליטיים הנודעים ביותר הוא ציר שמאל וימין בפוליטיקה. בציר הימין—שמאל הקלאסי הקומוניזם והאנרכיזם נמצאים בדרך כלל בשמאל הקיצוני, הסוציאליזם נמצאים משמאל למרכז, הליברליזם במרכז, השמרנות מימין למרכז, והפשיזם בימין הקיצוני. במדינה אסלאמית מודרנית למשל, ניתן לחלק את הספקטרום הפוליטי על בסיס סוגיית תפקיד הדת בממשל. המצביעים שסבורים שאנשי הדת צריכים להיות בעלי הסמכות לאכוף את החוק האיסלאמי במדינה, נמצאים בקצה אחד של הספקטרום הפוליטי, אלה התומכים בקיומה של חברה חילונית נמצאים בקצה ההפוך של הספקטרום הפוליטי, והמתונים מתפזרים בנקודות שונות באמצע. הספקטרום הפוליטי האירופי על פי הנס סלומפ תרשים נולאן (אנ') תרשים ווסם – תרשים תלת ממדי לתרשים נולאן תרשים הכולל ארבע עמדות פוליטיות: סמכותנות, ליברטריאניזם, שמאל וימין תרשים שמונה הדרכים של מיטשל מודל שלושה צירים הכולל אידאולוגיות פוליטיות עם גרסאות מתונות ורדיקליות והמטרות של מדיניותם מדיה וקבצים בנושא ספקטרום פוליטי בוויקישיתוף ערך זה הוא קצרמר בנושא מדע המדינה. אתם מוזמנים לתרום לוויקיפדיה ולהרחיב אותו.